cyanic-selkie/wikianc huggingface dataset:
Puna-Mustat
Ensimmäinen kausi Suursarjassa 1941
Seura peri 1941 suursarjan paikan 1939 sarjassa pelanneilta Viipurin Kisa-Veikoilta ja Enson Kisalijoilta joiden kotipaikka oli menetetty sodan seurauksena. Puna-Mustien katsottiin näin ollen jatkavan näiden seurojen toimintaa. Seurassa pelasi pelaajia myös muista Karjalan alueen menetetyistä seuroista, ainakin Antreasta, Hiitolasta, Salmista ja Terijoelta. Ensimmäisen kauden joukkueeseen kuuluvat pelaajat olivat lähes kaikki viipurilaisia: Lauri Salminen (lukkari), Viljo Pyykkö (lukkari/3-vahti), Reino Pesonen (sieppari), Reino Salovaara (1-vahti), Sulo Kirsi (2-vahti/lukkari), Pentti Toropainen (polttaja), Aimo Jokinen (2-vahti/3-vahti), Unto Savolainen (2-varavahti), Tauno Salovaara (2-varavahti/3-varavahti), Pekka Uosukainen (koppari), Pentti Pukero (polttaja), Lauri Parkkinen (3-varavahti), Rantanen (sieppari). Ensimmäisellä kaudella Puna-Mustilla oli kasassa kolme joukkuetta: kaksi miesten joukkuetta ja yksi alle 18-vuotiaiden juniorijoukkue. Seurahistorian ensimmäiset ystävyysottelut käytiin Työväen Mailapoikia vastaan. Puna-Mustat pelasivat historiansa ensimmäisen virallisen sarjaottelun Suursarjassa 18. toukokuuta,1941 vieraskentällä Lauritsalassa. Ottelussa oli vastassa Etelä-Saimaan Kisa. Vastaperustettu Puna-Mustat ehti pelata sarjassa vain neljä ottelua, kun jatkosota keskeytti sarjan ja vei pelaajat rintamalle.
Katariina Lillqvist
Uran alku
Lillqvist teki Tampereella nukkeja harrastajateattereille ja toimi dokumenttielokuvaleikkaajana, kunnes Tampereen elokuvajuhlilla 1987 näki tšekkiläisen Jan Švankmajerin animaatioita ja haki opiskelemaan silloiseen Tšekkoslovakiaan. Vuoden kestäneen prosessin jälkeen Lillqvistin kärsivällisyys palkittiin, ja opinnot saattoivat alkaa. Parhaana osana niistä Lillqvist pitää käytännön harjoittelua Jiří Trnkan (1912–1969) perustamassa studiossa. Siellä valmistuneista teoksista laajin oli Franz Kafkan novelleista ja juutalaisten klezmer-musiikista syntyneet Tarinoita ullakolta -trilogia: Hiilisangolla ratsastaja 1992, Kamarihaikara 1993 ja Maalaislääkäri 1996.
Namibianfrankoliini
Esiintyminen
Laji on kotoperäinen luoteisessa Namibiassa ja pienellä alueella Lounais-Angolassa. Namibian populaation koko on noin 26 000 yksilöä ja lajin kanta on elinvoimainen.
Lisääntyminen
Namibianfrankoliini on yksiavioinen laji, jossa naaras on parin hallitsevampi osapuoli.
Ravinto
Naaraalla ravintona ovat pääasiassa madot, koiraalla siemenet ja pienet selkärangattomat.
Waltterin koulu
Kouluun on hankittu useita julkisia taideteoksia, joista osa on nähtävissä ulkona.
Astronautti (albumi)
Astronautti on pop-yhtye Pariisin Kevään toinen studioalbumi. Se julkaistiin 12. toukokuuta 2010. Albumi debytoi Suomen virallisen listan sijalla 12.
Hershey’s Cookies ’n’ Creme
thumb|right|250px|Hershey's Cookies 'n' Creme -levy halkaistuna. Hershey’s Cookies ’n’ Creme on The Hershey Companyn valmistama suklaalevy. Sen valmistus aloitettiin vuonna 1994, ja se koostuu keksinpaloista sekä niiden päälle laitetusta tavallisesta suklaasta.
Formula 1 -kausi 1964
Kuljettajien lopullinen järjestys
Vuonna 1964 kuljettajan loppupisteisiin laskettiin kuusi parasta kilpailua.
Infiniti QX80
Infiniti QX80 on Nissanin omistaman Infinitin valmistama suuri luksusluokan SUV. Automallia valmistetaan Japanissa Yukuhashissa ja Nissan Shataissa. Sitä valmistettiin myös Pietarissa, Venäjällä vuoteen 2014. Vuosina 2004–2014 automallin nimi oli Infiniti QX56.
San Serriffe
San Serriffe
San Serriffe on Etelämeren saari, toiselta nimeltään Huijaus, mutta se tunnetaan Suomessa myös nimellä Groteski. Yleisesti sijainniksi kerrotaan Intian valtameri, mutta erikoisten merivirtojen ja eroosion vuoksi sen tarkka sijainti vaihtelee. Tuorein raportti, joka sijoitti valtion Beringinmereen, oli ilmeisesti erehdys.
Kalle Heikki Lehtinen
Lehtisen vanhemmat olivat maanviljelijä Kustaa Lehtinen ja Mathilda Lovisa Hekali ja puoliso vuodesta 1910 Rosa Siviä Härkönen. Lehtinen kävi kansakoulun ja kauppakoulun ja toimi ensin harjoittelijana kauppaliikkeissä Forssassa ja Porvoossa. Tukkukaupan parissa hän työskenteli kauppamatkustajana 1900-alussa. Vuonna 1907 Maakauppiatten Osuusyhtiön palvelukseen Tampereelle tullut Lehtinen kutsuttiin yhtiön toimitusjohtajaksi 1909 ja vuonna 1911 osakeyhtiöksi muuttunut yritys siirsi pääkonttorinsa Helsinkiin. Lehtisen johdolla Maakauppiatten Oy:stä tuli 1910-luvulla Suomen suurimpia tukkukauppoja, jonka osakkaina oli useita tuhansia kauppiaita. Lehtinen rakensi yhtiön yhden pääkonttorin ja useiden haarakonttoreiden organisaatioksi. Vuonna 1940 yritys muodosti yhdessä kolmen muun kauppiaiden omistaman maakunnallisen tukkuliikkeen kanssa Kesko Oy:n ja Lehtisestä tuli perustetun yhtiön toimitusjohtaja. Lehtinen osallistui aktiivisesti liike-elämän järjestötoimintaan, oli mukana Kotimaisen Työn Liiton toiminnassa ja yksi Luotto-Pankki Oy:n perustajista vuonna 1917. Hän oli pitkään myös Helsingin Kauppiaiden kauppakoulun johtokunnan puheenjohtaja. Kauppaneuvoksen arvon Lehtinen sai vuonna 1932.
Puiden tarinoita: Puuseppä
Molemmat tekijät ovat puun ystäviä, graafikko Tietäväinen arkkitehdin koulutuksensa puolesta, käsikirjoittamisen professori Küttner taas kunnostaa vanhoja huonekaluja. Küttnerin mukaan lastenkirjat ovat nykyisin usein yksinkertaisia, yhdellä tavalla avautuvia tarinoita ja niiden sankarit arkisia kiukuttelijoita, kun ennen kirjojen lapset olivat yleviä hahmoja. Idea tarinaan syntyi aikoinaan, kun Küttner viihdytti lapsiaan junamatkalla Oulaisista Helsinkiin.
Gneisenau (1936)
Palvelus
Gneisenau lähti 22. marraskuuta vastaisena yönä merelle sisaraluksensa Scharnhorstin kanssa. Taisteluristeilijät purjehtivat kohti Färsaaria. Niiden saattajina alkumatkasta olivat kevyet risteilijät Leipzig ja Köln sekä hävittäjät Z11 Bernd von Arnim, Z12 Erich Giese ja Z20 Karl Galster. Operaation tarkoituksena oli Etelä-Atlantilla olevan Admiral Graf Speen toiminnan tukeminen vetämällä Britannian kuninkaallisen laivaston raskaat yksiköt Pohjois-Atlantille.
Taistelu Norjasta
4. kesäkuuta alkaneeseen operaatio Junoon osallistui Gneisenau ja Scharnhorst, raskas risteilijä Admiral Hipper ja hävittäjät Karl Galster, Z10 Hans Lody, Z15 Erich Steinbrinck ja Z7 Hermann Schoemann. Alusten tehtävänä oli Eduard Dietlin joukkojen tukeminen häiritsemällä liittoutuneiden merikuljetuksia Narvikin ja Harstadin väliselle alueelle ja sieltä pois.
Operaatio Berlin 22. tammikuuta – 22. maaliskuuta 1941
Saksalaiset taisteluristeilijät palasivat 22. maaliskuuta Brestiin vaurioitta.
Jere Friberg
Seuraura
Friberg siirtyi kaudeksi 2016–2017 jatkamaan KeuPaan Lukon 1+2-vuotisella sopimuksella kiinnittämänä sopimuspelaajana. Hänen ensimmäinen täysi Mestis-kautensa toi 37 runkosarjaottelussa tehot 8+12=20. Friberg pelasi Lukossa alkukaudella kahdeksan runkosarja- ja yhden Mestarien liigan ottelun. Siirtotakarajalla, helmikuussa 2017 hänen ilmoitettiin pelaavan joukkueen vahvuudessa kauden loppuun. Friberg teki liigauransa avausmaalin 28. helmikuuta 2017 vieraissa Vaasan Sportia vastaan. Hän teki Lukossa kaikkiaan 17 runkosarja- ja yhdessä CHL-ottelussa tehot 1+5=6. Friberg voitti runkosarjassa Lukon sisäisen tehotilaston lukemalla +5. SM-liigakauden jälkeen hän siirtyi vahvistamaan seuran A-nuoria, jossa Friberg voitti kauden päätteeksi SM-pronssia. Maaliskuussa 2017 Lukko käytti hänen sopimuksessaan olleen option ja teki kaksivuotisen sopimuksen Fribergin kanssa.
Kausi 2017–2018 oli Fribergille varsinainen tulokaskausi SM-liigassa ja hän teki Lukossa 60 runkosarja- ja kahdessa playoff-ottelussa tehot 5+5=10. Elokuun 2018 lopulla Friberg joutui sivuun Vaasassa pelatussa harjoitusottelussa tulleen jalkavamman vuoksi. Hän palasi kaukaloihin syyskuun jälkipuoliskolla, mutta joutui jalkavamman vuoksi uudelleen sivuun vain 11 runkosarjaottelun jälkeen lokakuussa. Friberg oli peleistä sivussa aina maaliskuulle 2019 asti, mutta hänen kausi 2018–2019 päättyi lopulta runkosarjaan.
Pesäpallon miesten Suomen Cup 1989
Pesäpallon Suomen Cup järjestettiin miehille toistaiseksi viimeisen kerran kesällä 1989. Kilpailun voitti Suomensarjassa pelannut Haapajärven Kiilat. Mestaruussarjalaisia kilpailu ei suuremmin kiinnostanut ja niinpä Cup lakkautettiin. Naiset jatkoivat cupin pelaamista vielä kesään 1992 saakka.
Loppuottelu
Cup-mestarit 1989: Ilkka Autio, Rauno Flink, Kari Haapakoski, Juha Honkala, Vesa Jaakonaho, Kari Jyrkkä, Juha Kalajanniska, Vesa Laitila, Tauno Naukkarinen, Anssi Rajala ja Jari Saaranen.
Verdal
Kunnan rajanaapureita ovat pohjoisessa Steinkjer, Inderøy ja Snåsa sekä etelässä Meråker ja Levanger. Idässä kunta rajoittuu Ruotsiin.
Javad Kazemian
Javad Kazemianin veli kuoli vuonna 2004. Tehdessään maalin Kazemian ottaa paitansa pois ja näyttää T-paidassaan olevan veljensä kuvan. Kazemian on todennut: "Minä en koskaan jätä hänen muistojaan pois".
Lasse Lucidor
Lasse Lucidor oli monta vuotta ulkomailla ja taitoi monta kieltä. Hänen lyriikkansa, jonka pääaiheita ovat juominen, naiset ja kuolema, on allegorista tai humoristista. Pohjimmaisena siitä kuitenkin tapaa raskasta mietiskelyä ja unelmointia, ja saatanan pelosta ja sieluhädästä puhuva uskonnollinen runous. Hänen tuotannostaan tunnetaan parhaiten juomalaulut ja virret. Molemmissa on rajuutta ja värikylläisyyttä. Niissä saavat ilmaisunsa sekä kuuma, kiihkeä elämänhuuma että raskas, uskonnollinen vakavuus, jotka ovat ominaisia Ruotsin suurvalta-ajalle.
Morquion oireyhtymä
Morquion oireyhtymä on pienikasvuisuutta ja liikuntarajoitteisuutta aiheuttava niin sanottu kertymätauti. Siihen liittyy hermoston ja sydäntoimintojen vaurioita, mutta älykkyys on normaali. Kuulovammaisuus on yleinen, ja sarveiskalvoon syntyy iän myötä samentumia. Se johtuu useamman entsyymin vaurioitumisesta. Se on parantumaton, mutta sitä voidaan helpottaa leikkauksilla. Morquio on erittäin harvinainen perinnöllinen sairaus, ja se johtaa ennenaikaiseen kuolemaan 30–40 ikävuoden tienoilla.
José Gonçalves Heleno
José Gonçalves Heleno (3. marraskuuta 1927 Cipotânea – 1. syyskuuta 2021 Caratinga ) oli brasilialainen roomalaiskatolinen piispa. Hänet vihittiin papiksi 30. marraskuuta 1952 ja nimitettiin Governador Valadaresin hiippakunnan koadjuuttoripiispaksi 19. heinäkuuta 1976. Piispaksi vihkiminen seurasi 18. lokakuuta. Pääkonsekraattorina toimi Oscar de Oliveira, jota avustivat Hermínio Malzone Hugo ja José Nicomedes Grossi.
Sir Gawain and the Green Knight
Sir Gawayne and the Grene Knightin käsikirjoitukseen sisältyy myös kolme muuta runoelmaa, Patience, Purity ja Pearl, joiden uskotaan olevan saman kirjoittajan laatimia. Kirjoittajaa kutsutaan nimillä "Pearl Poet" tai "Gawain Poet".
Tingle
Esiintymiset
Majora's Mask
Tingle antaa Linkille kartan, jonka avulla meren ylittäminen onnistuu. Link voi myöhemmin palata Tinglen luokse ja saa tältä parannellun siemenrasian, johon mahtuu 50 kappaletta jokaista siemenlajia. Pelattuna Oracle of Seasonsin kanssa Tingle antaa myös paremman siemenrasian, johon mahtuu 99 jokaisen lajin siementä.
Yoji Biomehanika
YOJI on japanilainen hard trance/hard house DJ, tuottaja ja remixaaja, joka on tunnettu erityisesti energisestä esiintymisestään. YOJI on esiintynyt muun muassa seuraavissa paikoissa ja tapahtumissa: Sensation Black, Dance Valley, Godskitchen Global Gathering, Mystery Land, Godskitchen UK, Gatecrasher, Slinky, Judgment Sunday, Creamfields, Ageha Tokyo jne. Hänen tunnetuimpia kappaleitaan ovat mm. Monochroma, Hardstyle Disco, Wonderland, Never End ja Samurai.
Bruno Giacometti
Bruno Giacometti (24. elokuuta 1907 Stampa, Bregaglia, Graubünden, Sveitsi – 21. maaliskuuta 2012 Zollikon, Zürichin kantoni, Sveitsi ) oli sveitsiläinen arkkitehti. Hän on kuvanveistäjä Alberto Giacomettin nuorempi veli.
Ristimäki I–II
Paikalta on löydetty polttokenttäkalmisto (Ristimäki I) sekä rakennuksenpohjia, polttokenttäkalmistoja ja ruumishautoja (Ristimäki II).
Powerade
Powerade on The Coca-Cola Companyn urheilujuoma. Se on nykyään maailman toiseksi myydyin urheilujuoma, ainoastaan Gatorade on myydympi. Poweraden osuus Yhdysvaltojen urheilujuomien myynnistä on 21,7 %, ja suurimmalla kilpailijalla Gatoradella 77,2 %. Powerade tuli markkinoille ensimmäisen kerran 1988.
GoodJobLarry
GoodJobLarry (oikealta nimeltään Lauri Moilanen) on suomalainen musiikkituottaja, jonka tuotantoon kuuluu moderni rapmusiikki. Moilanen on tuottanut kappaleita muun muassa G-Eazylle, AJ Traceylle, Gettomasalle sekä Tipalle. Larry on ollut tuottamassa Tipan Satutat Mua -kappaletta, joka oli Emma-gaalassa ehdolla vuoden biisiksi 2019. Hän julkaisi lokakuussa 2019 ensimmäisen tuottaja-EP:nsä. EP:llä vierailivat mm. Tippa, NCO sekä Pajafella.
Parthian kieli
thumb|Parthiankielinen piirtokirjoitus Paikulin tornista 200-luvun lopulta. Parthian kieli oli muinaisessa Parthiassa puhuttu iranilainen kieli.
Onur Recep Kıvrak
thumb|Onur Recep Kıvrak Onur Recep Kıvrak (s. 1. tammikuuta 1988) on turkkilainen jalkapallomaalivahti ja on tällä hetkellä ilman klubia sen jälkeen, kun hän on ilmoittanut jäävänsä eläkkeelle ammatillisesta jalkapallosta tammikuussa 2019. Vaikka hän ei välttämättä väitä siitä, hänet tunnetaan jalkapallofanien joukossa, nimellä Kelebek tarkoittaen eli Perhosta.
Jerry St. Juste
Seurajoukkueura
Elokuussa 2019 St. Juste siirtyi Saksaan Mainzin joukkueeseen. Hän teki ensimmäisen Bundesliiga-maalinsa kolmannessa ottelussaan Hertha Berliniä vastaan ja toisen helmikuussa 2020 Bayern Müncheniä vastaan. Hän pelasi kauden 2019–2020 aikana 25 bundesliigaottelua.
Aleksandrovski Zavod
Aleksandrovski Zavod on kylä ja maalaiskunta Taka-Baikalian aluepiirissä Venäjällä. Se sijaitsee Gazimur-joen varrella 510 kilometriä Tšitasta kaakkoon. Kylä on Aleksandrovski Zavodin piirin keskus. Asukkaita on 2 600 henkeä (vuonna 2002).
Ligier X-TOO
Ligier X-TOO on kevyt nelipyörä eli mopoauto.
Ludvig III (Baijeri)
Ludvigin veli Leopold oli sotamarsalkka Saksan armeijassa.
Beabadoobee
Beatrice Kristi Laus (s. 3. kesäkuuta 2000, Filippiinit), tai Bea Kristi, on brittiläis-filippiiniläinen muusikko ja lauluntekijä, joka muutti lapsena vanhempiensa kanssa Lontooseen.
Laus alkoi kirjoittamaan lauluja 13-vuotiaana ja julkaisi ensimmäiset kappaleensa Youtubessa ollessaan 17-vuotias. Hän oli tuolloin erotettu koulusta huonojen arvosanojen ja käytöksen vuoksi. Hänen isänsä toi hänelle kitaran, jolloin hän aloitti aikansa kuluksi soittamaan ja tekemään kappaleita.
Moksi (Korpilahti)
Moksi (rekisterikylän nimenä myös Riihijärvi) on yksi Korpilahden pohjoisista kylistä Jyväskylässä. Se on tunnettu Suomen rallista, johon on useina vuosina kuulunut Moksin erikoiskoe. Moksin asukkaista moni käy töissä kylän ulkopuolella muun muassa Jyväskylässä ja Korpilahdella. Kylällä on myös maataloutta.
Gavrilo Princip
Pidätys ja kuolema
Princip yritti tappaa itsensä ensin ottamalla syanidia, mutta hän oksensi myrkyn ulos (Cabrinovićille oli käynyt aikaisemmin samalla tavalla, ilmeisesti salaliittolaisia oli petetty ja heille oli myyty tehottomampaa myrkkyä). Sen jälkeen hän yritti ampua itsensä, mutta häntä estettiin toteuttamasta aiettaan. 19-vuotias Princip oli liian nuori (täytti vain 27 päivää myöhemmin 20 ) saamaan kuolemanrangaistusta, joten hänet tuomittiin pisimpään mahdolliseen vankeusrangaistukseen, 20 vuotta. Princip lähetettiin Böömin pohjoisosan Terezíniin, jossa häntä pidettiin huonoissa oloissa, jotka entisestään pahenivat maailmansodan takia. Hän kuoli tuberkuloosiin 23 vuoden ikäisenä.
Primäärinen alkoholi
Primäärinen alkoholi on alkoholi, jossa hydroksyyliryhmä (-OH) on kiinnittynyt hiiliatomiin, josta lähtee sidos korkeintaan yhteen hiiliatomiin. Alkoholiryhmä on siis toisin sanottuna hiiliketjun päässä. Esimerkkejä primäärisistä alkoholeista ovat yleisimmät etanoli ja metanoli.
Kansallinen audiovisuaalinen arkisto
Historia
Elokuva-arkistojen kansainväliseen liittoon (FIAF) SEA liittyi 1958. SEA valtiollistettiin vuonna 1979.
Tasavero
pienoiskuva|Tasavero Euroopassa {{legend|#245423|Tasavero käytössä}} {{legend|#49A844|Tasavero harkinnassa}} {{legend|#c0c000|Tasavero ollut käytössä}} Tasavero eli suhteellinen vero tarkoittaa, että veron prosentuaalinen määrä on sama riippumatta verotettavasta summasta. Toisin sanoen tasaverossa marginaalivero on vakio. Tuloverotuksen yhteydessä tasaverolla tarkoitetaan yleensä veromallia, jossa verottoman tulo-osuuden ylittävää tuloa verotetaan kiinteällä veroprosentilla.
Historia
Vuonna 2006 Martti Nyberg ehdotti Elinkeinoelämän valtuuskunnan EVA:n raportissa tasaveromalliin siirtymistä Suomessa.
Vuonna 2018 Silvio Berlusconi ajaa Italiassa 23 prosentin tasaveroa. Berlusconin Forza Italia -puolue sai vaaleissa kuitenkin vain 13,94 prosentin kannatuksen. Vaalien jälkeen Pohjoisen liiton ja Viiden tähden liikkeen hallitusohjelman mukaan Italiassa voitaisiin siirtyä alimmillaan 15 prosentin tasaveroon.
Petteri Putkiranta
Martti Jyrki Petteri Putkiranta (s. 1964 Helsinki ) on suomalainen yritysjohtaja. Hän toimii Sanoma Media Finlandin uutis- ja featuremediayksikön liiketoimintajohtajana sekä Suomen Tietotoimiston ja Sanomalehtien liiton hallituksen puheenjohtajana.
Koulutukseltaan Putkiranta on diplomi-insinööri Teknillisestä korkeakoulusta. Aiemmin urallaan hän on työskennellyt muun muassa Nokian digitaalisten palveluiden parissa Yhdysvalloissa ja Aasiassa 1990- ja 2000-vuosikymmenillä. Hän aloitti Helsingin Sanomien digitaalisen liiketoiminnan kehittäjänä vuonna 2008.
Seepia
Ruumiinrakenne
Seepialla on kahdeksan tavallisen lonkeron lisäksi kaksi pitkää pyyntilonkeroa. Suu sijaitsee lonkeroiden keskellä. Lisäksi seepialla on lihaksikas kieli, jonka se voi joidenkin sammakoiden tavoin syöstä saaliin kimppuun pidemmän matkan päästä. Kielessä on pieniä ”kynsiä”, joilla seepia saa otteen saaliistaan. Seepian muita, pääjalkaisille tyypillisiä piirteitä ovat sininen veri, kolme sydäntä, rengasmaiset aivot joiden läpi kulkee vatsa, ja musteen erittäminen. Seepialla on kameleonttimainen iho. Se pystyy muuntautumaan ympäristöönsä sopivaksi ja näin hämmentämään saalistaan tai vihollistaan.
Anssi Neuvonen
Neuvonen on valmistunut filosofian maisteriksi Itä-Suomen yliopistosta. Hänen pro gradu -tutkielmansa käsitteli Marcel Proustin taidekäsitystä.
HMS Engadine
Pakko-otto ja muutostyöt
Engadine oli alun perin South Eastern and Chatham Railway Companyn Folkestone–Boulogne -reitille tarkoitettu höyryalus, joka oli laskettu vesille 23. syyskuuta 1911 William Denny and Brothersin telakalla. Alus oli nimetty Sveitsin Engadine-laakson mukaan. Amiraliteetti otti aluksen käyttöönsä 11. elokuuta 1914 ja muutti sen Chathamin telakalla kolmen lentokoneen emälaivaksi.
Esikaupunkipiiri (Vladikavkaz)
Muutoin Vladikavkazin esikaupunkipiiri rajoittuu lännessä Alagirin ja Ardonin piireihin, pohjoisessa Pravoberežjen piiriin, idässä Ingušiaan ja etelässä Georgiaan. Esikaupunkipiirin pinta-ala on 1 460 km² ja vuonna 2002 piirissä oli 102 990 asukasta. Vladikavkazin esikaupunkipiirin hallinnollinen keskus on Oktjabrskojen kylä. Tämän lisäksi piiriin kuuluu 18 muuta kylää, mm. Gizil, Nogir ja Sunža.
HMS Pluto (J446)
HMS Pluto (viirinumerot J446 ja M46) oli Britannian kuninkaallisen laivaston vuonna 1945 valmistunut Algerine-luokan miinanraivaaja toisessa maailmansodassa.
Gustav Hägglund
Hägglund on ollut Vapaudenristin ritarikunnan kansleri vuosina 2007-2018.
Komentajakausi
Hägglundin aloitteesta ja johdolla toteutettiin varusmiesten palvelusaikojen ja koulutuksen sisältöjen täydellinen uudistus. Johtajien koulutus muutettiin kestämään 12 ja miehistön kuusi kuukautta. Järjestetyllä poistettiin varusmieskoulutuksesta tietty tyhjäkäynti ja annettiin esimiehille riittävä johtamiskokemus. Varusmiesten maksimivahvuus väheni 6 000:lla, mikä mahdollisti säästötoimena useiden varuskuntien sulkemisen.
Muuta
Alexander Stubb esitti Hägglundia Kokoomuksen presidenttiehdokkaaksi vuoden 2006 presidentinvaaleihin. Ehdokkaaksi valittiin kuitenkin Sauli Niinistö.
Huomionosoituksia
Kenraali Gustav Hägglund on uransa aikana saanut noin 50 kunnia- ja ansiomerkkiä. Niistä kahdeksan on suurristejä (muun muassa Vapaudenristin suurristi ja Suomen Valkoisen Ruusun ritarikunnan suurristi) ja seitsemän komentajaluokan kunniamerkkejä (muun muassa VR1 miekkoineen ja rintatähtineen 1999 ja Ranskan kunnialegioonan komentaja 2002).
Pyhän Mikaelin kirkko (Paimio)
Kirkkorakennus, rakentaminen ja korjaukset
Kirkon vihki käyttöön jouluaattona 1689 Juhana Gezelius nuorempi. Alkuperäinen sisäkattona ollut lautaholvi muutettiin uusgoottilaiseksi taitekatoksi 1863 lääninarkkitehti Pehr Johan Gylichin suunnitelman mukaan. Sähköt kirkkoon asennettiin 1920-luvun puolivälissä ja kaminalämmityksestä siirryttiin keskuslämmitykseen 1960. 1700-luvun sävyjen mukainen sisämaalaus tehtiin peruskorjauksen yhteydessä. Aarkkipiispa Martti Simojoki vihki korjatun kirkon uudelleen käyttöön loppiaisena 1975. Paimion seurakunta täytti samalla 650 vuotta. Kirkossa on Armfeltin ja Gisselgorssin (1995) sekä von Cräutleinin (1999) aatelissukujen vaakunataulut, jotka on piirtänyt heraldikko Reijo Helläkoski. Jägerhorn af Spurila -suvun vaakunataulu kirkossa on ollut jo aikeisemmin, sinne haudattujen muistomerkkinä.
Maalaukset
Suurin osa kirkon maalauksista on 1750-luvulta ja ne on maalannut Jonas Bergman. Urkulehterin kaiteessa on kaksikymmentä kuvaa, saarnatuolin sivupeileissä ovat kuvattuina Jeesus, Pietari, Jaakob ja Paavali. Pyhän Jaakobin alttarikaapin ovissa on kuvattuna Paavali, Pietarin kuva on hävinnyt. Alttaritaulukehyksen suunnitteli arkkitehti Samuel Berner 1755. Alttaritaulun alimman osan, Pyhä ehtoollinen, maalasi Jonas Bergman 1865. Keskimmäisenä osana oli Johan Georg Geitelin 1755 maalaama Ristiinnaulittu, joka siirrettiin kuoriin. Sen tilalla on Robert Wilhelm Ekmanin 1865 maalaama Ylösnousemus. Myös ylin osa on Ylösnousemus ja senkin maalaajan arvellaan olleen Jonas Bergman. Kirkon veistokset ja maalaukset restauroitiin 1952-1953. pienoiskuva|upright|Kirkon nivelikäs kellotapuli
Kellotapuli
Nivelikäs kellotapuli rakennettiin alun perin samaan aikaan kirkon kanssa, kivistä ala-osaa korjattiin 1730. Kellotapulia uusittiin 1768, jolloin ala-osaa korotettiin Antti Åkerblomin johdolla. Nykyinen puinen yläosa rakennettiin Mikael Blomgrenin johdolla. Tapulin katto ja ulkomaalaus on uusittu myöhemmin. Tapulin kolmesta kellosta vanhin ja painavin on valettu Ruotsissa 1792 ja painaa 700 kiloa, itävaltalainen kello vuodelta 1968 painaa 400 kiloa ja hollantilainen kello vuodelta 1987 painaa 285 kiloa. Kellojen soitto ja tapulin kelloluukkujen avaaminen ja sulkeminen automatisoitiin 1968.
Charlie Dominici
Tällä hetkellä Charlie toimii tuottajana. Hän julkaisi vuonna 2005 sooloalbumin O3: A Trilogy.
Blood on the Dance Floor: HIStory in the Mix
Albumilta julkaistiin kolme singleä: ”Blood on the Dance Floor”, ”HIStory/Ghosts” ja ”Is It Scary”. Kappale ”Morphine” on joissakin albumin versioissa nimeltään ”Just Say No”. Kappaleet ”Is It Scary” ja ”Ghosts” ovat samankaltaiset sanoituksiltaan. Albumin LP-versiossa kappaleet ”This Time Around” (D.M. Radio Mix) ja ”You Are Not Alone” (Classic Club Mix) on korvattu kappaleilla ”This Time Around” (D.M. Mad Club Mix) ja ”You Are Not Alone” (Classic Club Edit).
Ernst Haas
Nuoruus ja opinnot
Ernst Haas syntyi Itävallan Wienissä arvostettuun virkamiesperheeseen.<span class="mw-ref" id="cxcite_ref-FOOTNOTEHughes19929_1-0" rel="dc:references" contenteditable="false" data-sourceid="cite_ref-FOOTNOTEHughes19929_1-0"> [1]  <span class="mw-ref" id="cxcite_ref-FOOTNOTEHughes19929_1-0" rel="dc:references" contenteditable="false" data-sourceid="cite_ref-FOOTNOTEHughes19929_1-0"> Hän sai korkeakulttuuria painottavan kotikasvatuksen, joka kannusti hänen luovia pyrkimyksiään. Sen sijaan että olisi osallistunut koululaisten taidekilpailuihin, visuaalisesti lahjakas Haas sai lopulta toimia niiden tuomaristossa.<span class="mw-ref" id="cxcite_ref-FOOTNOTEHughes19929_1-1" rel="dc:references" contenteditable="false" data-sourceid="cite_ref-FOOTNOTEHughes19929_1-1"> [1]  <span class="mw-ref" id="cxcite_ref-FOOTNOTEHughes19929_1-1" rel="dc:references" contenteditable="false" data-sourceid="cite_ref-FOOTNOTEHughes19929_1-1">
Siirtolaiseksi Yhdysvaltoihin
Tehtyään kuvareportaaseja etupäässä Lontoossa ja Wienissä Haas alkoi suunnitella seuraavaa hankettaan, jonka aiheena olisi Yhdysvallat. Viisumi järjestyi niin, että Robert Capa nimitti haasin Magnumin Yhdysvaltain-toimiston johtajaksi. Haas saapui New Yorkiin toukokuussa 1950 ja alkoi innolla kuvata jo siirtolaisten vastaanottokeskuksessa Ellis Islandilla.
Montecristo
Monte Cristo tarkoittaa italiaksi "Kristuksen vuorta". Legendan mukaan Palermon piispa Mamilian (joka pakeni sinne vandaaleja vuonna 445) voitti siellä lohikäärmeen ja vaihtoi nimen roomalaisajalta peräisin olevasta Montegiovesta ("Jovin (Juppiterin) vuori") Montecristoksi.
Saari on vaikeapääsyinen, ja Italian hallitus pitää sitä luonnonpuistona. Saarelle pääsee vuosittain vain 1000 vierailijaa. Saarelle saa rantautua vain Cala Maestran lahteen, jossa on myös saaren ainoa hiekkaranta. Saarta ympäröivällä merialueella ei saa uida, kalastaa eikä ankkuroitua.
Saari on Jukka M. Heikkilän romaanin "Juppiterin saari" tapahtumapaikka.
Tamppi (lehti)
Myynti
Tamppia myyvät Tampereen yliopiston teekkarit, arkkarit ja fuksit rahoittaakseen opiskeluaan. Yhtenä kannustimena Tampin myymiselle fukseille on teekkarilakin saaminen ennen vappua. Myyntitekniikat vaihtelevat runsaasti myyjästä toiseen. Taitavat ja ahkerat myyjät saattavat myydä useita satoja lehtiä.
Juhannus
Juhannuksen ajankohta
Osassa maailman maista juhannus on vieläkin 24. kesäkuuta, esimerkiksi Virossa ja Norjassa. Nykyisin juhannusta juhlitaan Suomessa ja Ruotsissa kesäkuun 20. ja 26. päivien välisenä lauantaina. Suomessa näin on ollut vuodesta 1955 lähtien. Vapaapäivien määrää se ei pienentänyt, sillä tuolloin lauantait olivat yleensä vielä työpäiviä.
Jaden Schwartz
Seuraura
Heinäkuussa 2021 Schwartz solmi viisivuotisen ja arvoltaan 27,5 miljoonan dollarin jatkosopimuksen Krakenin kanssa.
Juhannus
Historia
Meluaminen ja juopuminen ovat jo varhain kuuluneet juhannuksen viettoon. Niiden on uskottu tuottavan onnea ja karkottavan pahoja henkiä. Erään uskomuksen mukaan mitä enemmän juhannuksena juopoteltiin, sitä parempi tuli sadosta. Pahoja henkiä on karkotettu myös juhannuskokkoja polttamalla. Juhannuskokkoja poltettiin aluksi maan itäisissä osissa, mistä tapa levisi 1900-luvun aikana koko maahan.
Esihistoria
Esihistorian päättyminen
Australiassa esihistoria jatkui 1700-luvulle, sillä alkuperäiset asukkaat eivät olleet kehittäneet kirjoitustaitoa ennen eurooppalaisten tuloa. Jotkin Amazonin sademetsien ja Papua-Uuden-Guinean eristäytyneet alkuperäiskansat elivät länsimaisen määritelmän mukaisesti esihistoriallista aikaa ainakin 1950- tai 1960-luvulle saakka.
Pépinin testi
Testi on saanut nimensä ranskalaisen matemaatikon Théophile Pépin mukaan.
Power Girl
Justice League Unlimited
Power Girl ei esiinny sarjassa, mutta Galateaksi nimetty hahmo perustuu Power Girliin. Sarjassa hahmo on Terästytön klooni, jonka Cadmuksen tiedemiehet loivat siltä varalta, että Oikeuden Puolustajat kääntyisivät maataan vastaan. Vaikka Galatea muistutti Power Girliä sekä ulkonäkönsä että asunsa puolesta, poikkesi hahmon luonne esikuvastaan. Galatea oli pahantahtoinen versio Terästytöstä, jonka kanssa sillä oli mentaalinen yhteys sarjan aikana. Terästyttö onnistui lopulta kukistamaan Galatean kaksintaistelun aikana ja laittoi tämän katatoniseen tilaan. Hahmon äänenä toimi Nicholle Tom, joka oli samaisessa sarjassa myös Terästytön äänenä.
Superman/Batman: Public Enemies
Elokuvassa Power Girl työskentelee Kapteeni Atomin alaisuudessa, joka ottaa vastaan komentoja Yhdysvaltain presidentiltä Lex Luthorilta. Myöhemmin Luthor lavastaa Metallon kuoleman ja syyttää siitä Teräsmiestä julistaen entisestä sankarista palkkion sille joka tuo sen hänelle. Power Girl on kuitenkin ainut ryhmässä joka epäilee Teräsmiehen syyllisyyttä ja liittyy kesken taistelun Teräsmiehen ja Batmanin puolelle. Kapteeni Atomi kysyy pitääkö asia paikkaansa, johon Power Girl vastaa asian olevan monimutkainen. Tämän myötä Major Force suuttuu naisen petturuudesta Luthoria kohtaan ja aloittaa joukkotappelun. Tappelu saa lopulta päätöksen, kun Power Girl säntää auttamaan Batmania, joka on puheillaan ärsyttänyt Major Forcea. Power Girl iskee kaikin voimin Major Forcea mahaan, jonka seurauksena hänen asu rikkoutuu ja ydinenergiaa alkaa purkaantua. Tämä on johtaa räjähdykseen, mutta Black Lightningin ja Kapteeni Atomin yhteistyöllä se jää hyvin pieneksi. Myöhemmin Power Girl auttaa Batmania ja Teräsmiestä voittamaan Haukkamiehen ja Kapteeni Marvelin, jotka yrittivät estää pääsyn Luthorin ohjustukikohtaan. Tämän myötä hän matkaa Tokioon, jossa tehtävänään on suojella japanilaista lapsineroa Lelumiestä, Hiroa. Luthor kuitenkin saapuu myöhemmin Tokioon seuratessaan Teräsmiestä ja Batmania. Luthor lyö Power Girlin tajuttomaksi kryptoniittisäteillään. Power Girl kuitenkin toipuu iskusta ja palaa elokuvan lopussa kertomaan Teräsmiehelle Batmanin mahdollisesti selvinneen räjähdyksestä, tuhotessaan meteoriitin.
Eddie
Eddie on englanninkielinen miehen etunimi, joka on syntynyt muunnoksena nimestä Edward, Edmund tai muista Ed- alkuisista nimistä.
Penzan kuvernementti
Penzan kuvernementti oli Venäjän keisarikunnan kuvernementti. Se perustettiin vuonna 1780 ja lakkautettiin vuonna 1927. Alueen pääkaupunki oli Penza.
Taihō
Taihō oli keisarillisen Japanin laivaston vuonna 1944 palvelukseenotettu lentotukialus, joka jäi oman lentotukialusluokkansa ainoaksi edustajaksi. Luokassa piti olla alkuperäisen suunnitelman mukaan kaikkiaan viisi alusta.
Valmistus
21 hävittäjälentokoneen (Mitsubishi A6M Reisen) ohella aluksella oli myös syöksypommittajia (Yokosuka D4Y) sekä torpedopommittajia (Nakajima B6N Tenzan). Aichi D3A -syöksypommittajia oli kolme kappaletta. Yhteensä konevahvuus oli 65 lentokonetta.
Hohtolamppu
Käyttö
Hohtolamppua käytetään merkkivalona ja joissain tapauksissa ylijännitesuojana. Vanhemmassa elektroniikassa hohtolamppua on käytetty tasaamaan pienivirtaisten piirien jännitettä.
Taiyuanin avaruuskeskus
Lähteet
37.86944°N, 112.56028°W
Arja Virtanen
Arja Virtanen (o.s. Kanner, ent. Puro; s. 21. syyskuuta 1945 Helsinki) on suomalainen televisioesiintyjä, joka tuli tunnetuksi ”Arja-täti”-nimellä TV2:n Tenavatuokiossa ja Satupostissa vuosina 1968–1973. Hänet löydettiin lastenohjelmiin leikittäjäksi ja juontajaksi lehti-ilmoituksella. Virtasella oli myös oma palsta Seurassa ja Kultapossu-lehdessä 1970–1980-luvulla.
Suomalaiset opiskelijatapahtumat
Aleksanterinkadun appro
Aleksanterinkadun appro on Lahdessa maaliskuussa järjestettävä yksipäiväinen opiskelijatapahtuma. Kolme matkailun laitoksen opiskelijaa laittoivat tapahtuman pystyyn isompien kaupunkien approjen innoittamana vuonna 2009. Tapahtuma järjestetään yhteistyössä KOEn kanssa. Tapahtuman teemassa seikkailee mukana vompatti, joka esiintyy myös asiaankuuluvissa haalarimerkeissä.
Fuksiseikkailu
Fuksiseikkailu on järjestetty muun muassa siksi, että monet opiskelijatapahtumat ovat varsin alkoholipainotteisia, mutta toisaalta moni opiskelija on toivonut päihteettömiäkin tapahtumia. Fuksiseikkailun rasteilla fukseja ei painosteta juomaan alkoholia.
GooM
GooM (eräänä vuonna Gaistapäisen Onnellisten Opiskelijoiden Meriodysseia, mutta akronyymin merkitys vaihtuu vuosittain) on opiskelijoiden järjestämä risteilytapahtuma.
Laskiaisrieha
Laskiaisriehan pääjärjestäjänä toimii Aalto-yliopiston piirissä toimiva Vapaateekkarit-yhdistys, ja tapahtuman virallisina jatkoina toimii Aalto-yliopiston ylioppilaskunnan Teekkarijaoston Gravitaatio-bileet. “Gravis” on perinteisesti järjestetty Helsingin yökerhoissa ja se on ollut loppuunmyytynä jo useana vuotena peräkkäin.
M-Juna Appro
M-Juna Approssa kierretään baareja, jotka sijaitsevat jo edesmenneen M-lähijunan pysäkkien läheisyydessä. Pohjoisimpana asemana mukana on Martinlaakso. Muita asemia on Louhela, Myyrmäki, Malminkartano, Kannelmäki, Pohjois-Haaga sekä Rautatieasema. Suorituspaikkoja on vaihdellen noin 20 kappaletta.
Räkäposkella
Räkäposkella-hiihto on Joensuun Metsäylioppilaiden järjestämä perinteinen helmikuussa järjestettävä hiihtotapahtuma, jossa hiihdetään yhtäjaksoisesti 12 tuntia joukkuehiihtona. Joukkueessa saa olla enintään 12 hiihtäjää, joista vähintään yhden täytyy olla koko ajan ladulla. Tapahtumapaikkana toimii aivan Itä-Suomen yliopiston (Joensuun kampuksen) kupeessa sijaitseva Mehtimäen hullunkolmio (pururata). Yksi kierros on pituudeltaan 1,6 kilometriä. Yhden joukkueen kierrosennätys on tällä hetkellä 670 kierrosta, joka tekee 1 072 kilometriä. Tiedettävästi pisin yhden ihmisen hiihtämä matka tapahtuman aikana on 89 kierrosta, eli 142,4 kilometriä. Kilpailussa palkitaan suurimman kierrosmäärän hiihtäneen joukkueen lisäksi muun muassa paras meininki sekä nopein ja hitain kierros.
Saki
Englanninkieliset teokset
Postuumisti ilmestyneitä:
Neuchâtel Xamax
Neuchâtel Xamax syntyi 1970, kun kaksi seuraa FC Xamax ja FC Neuchâtel fuusioituvat yhdeksi seuraksi. Ainoat mestaruutensa joukkue saavutti 1987 ja 1988. Joukkue putosi sarjatasoa alemmas 2007 mutta nousi jälleen kaudeksi 2008–2009 Axpo Super Leagueen.
Arielle (peruna)
Arielle on kiinteämaltoinen varhais- ja kesäperunalajike. Sillä on hyvä ruvenkestävyys, mutta se on jokseenkin arka perunarutolle. Aikaisena lajikkeena se ei kuitenkaan yleensä ehdi kärsiä rutosta.
Groote Schuurin sairaala
pienoiskuva|Groote Schuurin sairaala
Groote Schuur tarkoittaa hollanniksi "Suurta latoa", sillä sairaalan paikalla oli 1600-luvulla Kapmaan suurin maatila latoineen. Sydänkirurgi Christiaan Barnard suoritti sairaalassa 3. joulukuuta 1967 maailman ensimmäisen sydämensiirron, potilaana oli 53-vuotias Louis Washkansky. Sairaalan vanha rakennus ja osasto, jossa Barnard leikkasi Washkanskyn, on nykyään museo.
Alustariippumattomuus
Alustariippumattomuudella tarkoitetaan ohjelmointikieltä tai sovellusohjelmaa, joka ei ole sidoksissa tiettyyn alustaan (tietokonelaitteistoon tai käyttöjärjestelmään).
Vibeke Skofterud
Elämä ja ura
Skofterud saavutti 2003 Val di Fiemmen MM-kisoista hopeaa Norjan viestijoukkueessa. Kaksi vuotta myöhemmin Oberstdorfin MM-hiihdoissa hän oli voittamassa viestikultaa ja 2007 Sapporon MM-kisoissa viestipronssia. Vancouverin olympialaisissa 2010 ja Oslon MM-kilpailuissa 2011 Skofterud voitti kultaa viestissä. Hänen paras henkilökohtainen arvokisasaavutuksensa on kuudes sija Oslon MM-kilpailujen 30 kilometrin vapaan hiihtotavan yhteislähtökilpailussa. 2002 Salt Lake Cityn olympialaisissa hän sijoittui 30 kilometrin perinteisen hiihtotavan kilpailussa kahdeksanneksi.
Skofterud sairastui toukokuussa 2014 äkilliseen lihastautiin rabdomyolyysiin ja joutui sairaalaan tehostetun hoidon osastolle.
Skofterud kuoli 29. heinäkuuta 2018 vesiskootterionnettomuudessa Etelä-Norjassa. Hänellä oli onnettomuushetkellä veressään yli 0,8 promillea alkoholia, eli yli sallitun. Tarkkaa promillemäärää ei julkaista.
HMS Anne (1915)
Palvelus
Alus myytiin vuonna 1922 kauppa-alukseksi.
Keittämöalus
Tuotteet
Valaan liha pääosin keitetään, osa käsitellään kuten mikä tahansa teurasliha. Miehistön ravintona käytettävä liha on peräisin pääosin juuri pyydetyistä valaista. Tähän tarkoitukseen on suosittu etupäässä evävalaan lihaa, koska Robertsonin mukaan sitä pidetään kaikista maukkaimpana valaanlihana.
Pu’er
Kaupungin aiempi nimi oli alkuvuoteen 2007 asti Simao (, pinyin: Sīmáo Shì). Nimen muutoksen jälkeen Simao jäi hallintokeskuksena toimivan kaupunkipiirin nimeksi.
Arokissa
Arokissa (Otocolobus manul) eli manuli on kesykissan kokoinen, pitkäturkkinen kissaeläin, joka elää itäisen Aasian karuilla aroilla.
Egertonin evankeliumi
Egertonin evankeliumi eli Tuntematon evankeliumi on muutoin tuntemattoman evankeliumin katkelma, joka löydettiin Egyptistä ja myytiin British Libraryyn vuonna 1934. Se on esineenä ajoitettu 100-luvun loppuun jaa., ja sen sisältö on arvioitu laadituksi alkujaan noin 50–100 jaa. Siihen ei ole viittauksia muissa sen aikaisissa teksteissä, minkä vuoksi sitä on kutsuttu myös Tuntemattomaksi evankeliumiksi.
Valkohammas (romaani)
Valkohammas on Jack Londonin vuonna 1906 julkaistu romaani. Romaani on suomennettu myös nimellä Susikoira. Romaani kertoo samannimisestä koirasudesta. Teos on ilmestynyt suomeksi Toivo Walleniuksen kääntämänä 1911.
Villakaktukset
Levinneisyys
Villakaktukset kasvavat Etelä-Amerikassa päiväntasaajan eteläpuolella Etelä-Ecuadorista Peruun ja Boliviaan ulottuvalla alueella.
Sirens (May Jailerin albumi)
Sirens on yhdysvaltalaisen laulaja-lauluntekijä Lana Del Reyn julkaisematon demoalbumi taiteilijanimellä May Jailer, joka nauhoitettiin vuosina 2005-2006. Koko albumi vuodettiin YouTuben kautta toukokuussa 2012. Nauhoitettu ainoastaan akustisen kitaran kanssa, Del Reyn sanat verrattiin yhdysvaltalaisen laulajan Jewelin debyyttialbumiin, Pieces of You.
George Villiers (Buckinghamin ensimmäinen herttua)
Villiers salamurhattiin vuonna 1628.
Luettelo Yhdysvaltain avoimen tennisturnauksen miesten kaksinpelin voittajista
Yhdysvaltain avoin tennisturnaus on vuosittain järjestettävä tennisturnaus, joka pelataan kovapohjaisilla ulkokentillä USTA Billie Jean King National Tennis Centerissä, Flushing Meadows–Corona Parkissa, New Yorkissa, Yhdysvalloissa.
Meloria
Toinen taistelu, joka käytiin sunnuntaina 6. elokuuta 1284, oli historiallisesti merkittävämpi, ja ”Melorian taistelu” viittaakin yleensä tähän tapahtumaan. Taistelussa Genova romahdutti Pisan merivallan. Albertino Morosinin, Ugolino della Gherardescan ja Andreotto Saracenon komennuksessa ollut Pisan laivasto oli sataman suojissa eikä kyennyt vastaamaan genovalaisten hyökkäykseen.
Teslamuuntaja
thumb|333px|right|Suurikokoinen teslamuuntaja [[Australiassa sijaitsevassa Questacon-tiedekeskuksessa]] Teslamuuntaja, toisinaan myös teslakäämi, on amerikanserbialaisen Nikola Teslan kehittämä suurimuuntosuhteinen elektroninen suurjännitelaite, joka muuttaa virtapulsseja suurjännitteeksi.
Rakenne ja toiminta
Alkuperäisen teslamuuntajan ensiöpiiri koostuu kondensaattorin ja kelan muodostamasta LC-oskillaattorista, jonka taajuus on viritetty vastaamaan toisiopiirin resonanssitaajuutta, ja kipinävälikytkimestä, joka kytkee värähtelypiirin päälle ja pois. LC-oskillaattoriin syötetään sähköverkosta energiaa suurjännitemuuntajan avulla. Toisiopiiri koostuu toisiokäämistä ja toroidin muotoisesta elektrodista, joka sijaitsee toisiokäämin yläpuolella. Toroidielektrodin tehtävänä on lisätä toisiovärähtelypiiriin kapasitanssia. Toisiopiiriä kutsutaan usein resonoijaksi.
Turvallisuus
Toiminnassa olevan teslamuuntajan lähelle ei kannata mennä. Vaikka toisiosta tuleva sähkönpurkaus ei välttämättä aiheutakaan mitään vakavia vaurioita, ainakaan heti, voi se silti vahingoittaa hermoratoja tai aiheuttaa palovammoja. Suurin vaara on sen sijaan perinteisen teslamuuntajan virtalähteinä käytetyissä suurjännitemuuntajissa, jotka pystyvät antamaan useiden kymmenien milliampeerien virtoja, jotkut jopa satojen. Tämä yhdistettynä korkeaan jännitteeseen on tappava yhdistelmä. Lisäksi DRSSTC-, SSTC- ja OLTC- järjestelmissä käytetty verkkojännite (115 V AC tai 230 V AC) on eristettävä huolellisesti.
James Peace
Ura
Peace valmistui kandidaatiksi Glasgow'n yliopistosta vuonna 1983 pääaineenaan pianonsoiton opetus ja esiintyminen. Seuraavana vuonna hänelle myönnettiin esiintymisen diplomi hänen soitettuaan Mendelssohnin pianokonserton nro.1 yhdessä akatemian orkesterin kanssa.
Vuonna 2008 Peace hyväksyttiin London College of Musicin jäseneksi (eng. fellow) tunnustuksena työstään tangomusiikin parissa. Samana vuonna hänelle myönnettiin pariisilaisen Académie de Lutècen kultamitali.
Teoksia
Lento Lacrimoso op.10, sellolle ja pianolle
Juhlamarssi nro 1, op.19, uruille ja orkesterille
Moaree (interferenssikuvio)
Televisiokuvassa moaree-interferenssikuvio voi syntyä kuvaruudun pikseliruudukon ja esiintyjän pieniruutuisen vaatekankaan välille, jolloin vaate näyttää ”läikehtivän” esiintyjän tai kameran liikkuessa. Painetussa kuvassa moareekuvio syntyy, jos esimerkiksi jo kerran rasteroitu kuva rasteroidaan uudelleen.
Soiva Metsä
Soittimet suunnitteli mainosgraafikko Markku Penttilä ja pystytti soitinrakentamisen ammattilaiset Pekka Westerholm ja Olli Penttilä.
Epävakaat molekyylit
Historia
Epävakaat molekyylit ovat harvinaislaatuista ainetta ja pääasiallisesti ainoastaan Ihmeneloset käyttävät siitä kudottuja vaatteita. Myös heidän arkiasusteensa on käsitelty aineella, jolloin heidän ei tarvitse vaihtaa univormuunsa erilaisissa tilanteissa. Herra Fantastinen on kuitenkin joissain harvoissa tapauksissa antanut supersankariystävilleen Epävakaista molekyyleistä tehtyjä vaatteita lahjana (kuten Ryhmä-X:lle ja Henry Pymille). Superroistot ovat myös varastaneet kaavan ja esimerkiksi Hullun Haihattelijan nerokas Androidi on rakennettu osittain Epävakaista molekyyleistä. Myös Uusien Soturien Yöraastaja on saanut kaavan haltuunsa, mutta Reed Richards on antanut ryhmän pitää luomansa asusteet huolimatta laittomasti hankitusta kaavasta. Samoin Voimajengin asut on luotu Epävakaista molekyyleistä.
Ryūjō (1931)
Suunnittelu ja valmistus
pienoiskuva|vasen|Alus valmisteilla telakalla vuonna 1931 Alus tilattiin Mitsubishin Jokohaman telakalta ja sen köli laskettiin 26. marraskuuta 1929. Alus laskettiin vesille 2. huhtikuuta 1931 ja hinattiin 25. huhtikuuta Yokosukan laivastontelakalle varustettavaksi. Aluksen varustamisesta vastaavaksi upseeriksi nimitettiin 1. joulukuuta Toshio Matsunaga. Alus otettiin palvelukseen 9. toukokuuta 1933, jolloin Matsunagasta tuli samalla aluksen ensimmäinen päällikkö.
Toinen Kiinan–Japanin sota
Alus siirrettiin 1. joulukuuta koulutustehtäviin, ja samana päivänä aluksen päällikkyyden vastaanotti Jisaku Okada. Tammikuussa 1938 alus liitettiin kontra-amiraali Teizō Mitsunami 2. lentotukialusviirikköön, jonka muut alukset olivat Sōryū sekä hävittäjät Shinonome, Usugumo, Shirakumo ja Murakumo. pienoiskuva|Alus syyskuussa 1938 Helmikuussa aluksella oli viisitoista D1A2-pommittajaa ja yhdeksän Mitsubishi A5M4 -hävittäjää. Maaliskuussa alus lähti Japanista Kantoniin, jossa viirikön lentokoneet tukivat maajoukkoja 15. maaliskuuta – 5. huhtikuuta. Viirikön komentajaksi nimitettiin 1. syyskuuta kontra-amiraali Tomoshige Samejima. Lokakuussa viirikkö operoi Etelä-Kiinan rannikolla ja tuki Kantonia vastaan hyökänneitä maajoukkoja. Kanton vallattiin 12. lokakuuta. Marraskuussa viirikkö lähti Kantonista Japaniin. Aluksen päälliköksi nimitettiin 15. joulukuuta Kanae Kōsaka.
Operaatio L – Palembang
Ryūjōn lentokoneiden hyökkäykset Exeteriä ja Hr. Ms. De Ruyteriä vastaan jäivät lähes tuloksettomiksi. Maatukikohdista lentäneet Genzanin lentorykmentin Mitsubishi G3M2 -pommikoneet vaurioittivat Yhdysvaltain laivaston hävittäjiä USS Barkeria ja USS Bulmeria.
Operaatio J – Batavia
Seuraavana aamuna alus suuntasi itään. Kello 12 alukselta nousi kuusi B5N1-pommikonetta, jotka osallistuivat USS Popen upottamiseen. Toinen kuuden koneen hyökkäysosasto nousi alukselta kello 14.05 tukemaan maihinnousua. Nämä koneet pommittivat Semarangin satamaa, jossa oli vain 10 000 tonnin rahtialus ja muutama pienempi laiva. Hyökkäys sytytti rahtialuksen tuleen. Ryūjōn osalta operaatio loppui laivan suunnatessa seuraavaksi Singaporeen. Ryūjō saapui sinne 5. maaliskuuta.
Operaatio C – Syöksy Intian valtamerelle
Vara-amiraali Jisaburō Ozawan laivasto-osasto lähti 1. huhtikuuta kello 11 Merguista merelle operaatio C:n eli Intian valtamerelle tunkeutumisen alkaessa. Osastoon kuuluivat Ryūjōn lisäksi 4. ja 7. risteilijäviirikkö sekä kevyen risteilijän Yuran johtama 11. hävittäviirikkö. Osaston tukena oli kolme tankkeria, Nichiei, Tōhō ja Teiymaru. Osasto tunketutui 4. huhtikuuta Bengalinlahdelle suunnaten edelleen Intian valtamerelle.
Pimeän laskeuduttua Ozawan osasto kääntyi paluumatkalle kaakkoon ja siirtyi kohtauspaikalle, jonne kaksi muuta osastoa saapuisivat ennen kotimatkan aloittamista. Osastot kohtasivat 7. huhtikuuta ja aloittivat matkan Penangiin. Sieltä matka jatkui edelleen Singaporeen, jonne osasto saapui 11. huhtikuuta.
Operaatio AL – Attu ja Kiska
Alus saapui 13. heinäkuuta Kureen, jossa se huollettiin, kunnostettiin ja sen varastot täydennettiin. Midwayn operaatioiden jälkeisissä uudelleenjärjestelyissä alus liitettiin 3. laivaston 2. lentotukialusviirikköön Jun’yōn kanssa.
Finnevikinsilta
Sillan rakennuskustannukset olivat noin 12 miljoonaa euroa. Lisäksi tieyhteyksiä rakennettiin noin viidellä miljoonalla eurolla. Sillan rakenteisiin käytettiin noin miljoona kiloa terästä ja lähes 9 000 kuutiota betonia.
Marxilaisuus
Marxilaisuus eli marxismi (myös marksilaisuus, marksismi) on Karl Marxin ja Friedrich Engelsin filosofiseen näkemykseen pohjautuva sosialistinen oppijärjestelmä sekä siihen perustuva yhteiskunnallinen aatesuuntaus. Marxilaisuudessa on monta toisistaan selvästi poikkeavaa suuntausta. Marxilaisuus – ja koko kansainvälinen vallankumouksellinen työväenliike – koki kaksi suurta jakautumista. Ensimmäisen 1900-luvun alussa sosiaalidemokraatteihin ja kommunisteihin, toisen niin sanotussa Neuvostoliiton ja Kiinan kiistassa 1960-luvulla. Tärkeä jako kulki myös länsimaisen akateemisen marxilaisuuden ja kommunistisen liikkeen välillä. Marxismi-leninismi on käsite, jota myös käyttivät hyvin monet eri suuntaukset korostamaan sitä että Vladimir Lenin kehitti marxismia ja jatkoi sen perinteitä.
Lauri Ruotsalo
Ruotsalo osallistui vapaussotaan Oulun suojeluskunnan joukoissa joukkueenjohtajana ja haavoittui Messukylän taistelussa. Hän suoritti Viipurin upseerioppilaskurssin 1918–1919 ja Taistelukoulun komppanianpäällikkökurssin 1928. Hän palveli Turkuun sijoitetussa Porin rykmentissä (PR) 1919–1932 muun muassa pataljoonan taloudenhoitajana ja AuK:n johtajana, minkä jälkeen 1932–1939 hän oli Turun eteläisen sotilaspiirin päällikkö.
Talvisodassa hän toimi 1. prikaatissa pataljoonankomentajana ja myöhemmin saman prikaatin komentajana muun muassa Viipurinlahden taisteluissa. Jatkosodassa hän komensi 17.6.1941 alkaen Varsinais-Suomen suojeluskuntapiirin perustamaa Jalkaväkirykmentti 35:ttä, joka eteni Maaselän kannakselle. Rykmentin lääkäri määräsi Ruotsalon 31.12.1941 sairauslomalle sydänvaivojen vuoksi. Hän ei enää palannut rintamatehtäviin vaan sai 14.2.1942 siirron kotijoukkoihin ja sijoitettiin Varsinais-Suomen suojeluskuntapiirin päälliköksi. Suojeluskuntien lakkautuksen jälkeen hänet siirrettiin 1.12.1944 lakkautuspalkalle ja erosi valtion palveluksesta 18.12.1945.
Vasili Kalinnikov
Kalinnikov hankki elantonsa soittamalla fagottia, patarumpua ja viulua teatteriorkesterissa. Hän sairasti tuberkuloosia ja siirtyi sairautensa vuoksi Krimin lämpimämpiin ilmasto-olosuhteisiin. Hän eli loppuelämänsä Jaltassa ja kuoli siellä hieman ennen 35-vuotispäiväänsä.
Kalinnikovin musiikkituotantoon kuuluu esimerkiksi kaksi sinfoniaa.
Hermann Friedmann
Adolph Hermann Friedmann (11. huhtikuuta (J: 30. maaliskuuta) 1873 Białystok, Puola – 25. toukokuuta 1957 Heidelberg, Länsi-Saksa) oli puolalais-saksalainen filosofi ja lainoppinut. Friedmann toimi asianajajana Helsingissä ja Lontoossa ja vuodesta 1950 lähtien Heidelbergin yliopiston kunniaprofessorina. Materialistisen maailmankäsityksen vastakohdaksi Friedmann loi morfologisen idealismin.
Moskovan kuvernementti
Moskovan kuvernementti oli Venäjän keisarikunnan kuvernementti. Kuvernementti perustettiin vuonna 1708 ja lakkautettiin 1929.
Kielellis-etniseltä koostumukseltaan kuvernementti oli vuonna 1897 hyvin venäläinen (97,6 % väestöstä); saksalaisia oli 0,8 % ja puolalaisia 0,5 %. Muut kieliryhmät olivat tätä pienempiä.